cyanic-selkie/wikianc huggingface dataset:
จังหวัดปัจจันตคิรีเขตร
ประวัติ
เหตุที่รัชกาลที่ 4 พระราชทานนามเกาะกงว่า ปัจจันตคิรีเขตร ก็เพื่อให้คล้องจองกับชื่อเมืองประจวบคีรีขันธ์ ซึ่งอยู่ทางด้านภาคตะวันตกของไทย ซึ่งตั้งอยู่ในแนวรุ้ง (Latitude) เดียวกัน
ถึง พ.ศ. 2422 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระองค์เจ้าสายสนิทวงศ์จัดตั้งสถานีทหารเรือขึ้นตามชายฝั่งทะเลด้านตะวันออกที่เมืองชลบุรี บางพระ อำเภอบางละมุง เมืองระยอง เมืองแกลง เมืองจันทบุรี อำเภอขลุง เมืองตราด เมืองปัจจันตคิรีเขตร และเกาะเสม็ดนอก เพื่อรับมือกับภัยคุกคามจากฝรั่งเศสทางทะเล
ต่อมาเมื่อ พ.ศ. 2435 ฝรั่งเศสได้เริ่มดำเนินการทางทหารใช้กำลังเข้าบีบบังคับสยาม โดยยกกองทัพมาเข้าขับไล่ทหารไทยให้ถอยร่นออกจากดินแดนฝั่งซ้ายแม่น้ำโขง ทำให้ความยุ่งยากทางชายแดนเริ่มทวีความรุนแรงขึ้น จึงทรงพระกรุณาโปรดเกล้าฯ แต่งตั้งกรรมการปรึกษาการป้องกันพระราชอาณาเขตขึ้น และจัดกองบัญชาการทัพอยู่ตามหัวเมืองชายทะเลแต่ละด้านขึ้นด้วย
ในปี พ.ศ. 2436 รัฐบาลสยามได้แต่งตั้งให้นายพลเรือจัตวาพระยาชลยุทธโยธินทร์ (André du Plésis de Richelieu) เป็นผู้จัดการป้องกันพระราชอาณาเขตทางหัวเมืองฝ่ายตะวันออก ทางกระทรวงการต่างประเทศได้มีคำสั่งมายังผู้ว่าราชการเมืองแถบนี้ ซึ่งรวมทั้งเมืองตราดและเมืองปัจจันตคิรีเขตรด้วย ให้ช่วยพระยาชลยุทธโยธินทร์จัดการทุกอย่างที่เกี่ยวกับการป้องกันพระราชอาณาเขต
การเสียดินแดนจังหวัดปัจจันตคิรีเขตร
วันที่ 13 กรกฎาคม พ.ศ. 2436 เกิดวิกฤตการณ์ ร.ศ. 112 ที่ปากแม่น้ำเจ้าพระยา เรือรบฝรั่งเศสสามารถฝ่าแนวป้องกันของสยามเข้ามาทอดสมอในกรุงเทพฯ ได้ ฝ่ายฝรั่งเศสยื่นคำขาดให้ฝ่ายไทยปฏิบัติตามเมื่อ 20 กรกฎาคม โดยให้เวลาตอบ 48 ชั่วโมง ฝ่ายไทยได้ตอบข้อเรียกร้องเมื่อ 22 กรกฎาคม แต่ไม่เป็นที่พอใจของฝ่ายฝรั่งเศส ดังนั้นในวันที่ 24 กรกฎาคม ฝรั่งเศสจึงประกาศตัดสัมพันธ์ทางการทูตกับไทย สองวันถัดมา (26 กรกฎาคม) ฝรั่งเศสได้สั่งให้ผู้บัญชาการกองเรือภาคตะวันออกไกลที่ไซ่ง่อนปิดล้อมอ่าวไทย ตั้งแต่แหลมเจ้าลายถึงบริเวณแหลมกระบัง และในวันที่ 29 กรกฎาคม ฝรั่งเศสได้ประกาศปิดล้อมอ่าวไทยครั้งที่ 2 โดยขยายเขตเพิ่มบริเวณเกาะเสม็ด จนถึงแหลมลิง รวม 2 เขต ฝ่ายไทยจำต้องยอมรับคำขาดของฝรั่งเศสที่ยื่นไว้แต่เดิมในวันเดียวกันนั้นเอง แต่ในวันรุ่งขึ้นฝรั่งเศสถือโอกาสยื่นคำขาดเพิ่มเติมอีก โดยประกาศยึดปากน้ำและเมืองจันทบุรีไว้เป็นประกัน และบังคับให้ไทยถอนตัวออกจากฝั่งซ้ายแม่น้ำโขงอีกด้วย ไทยจำเป็นต้องยอมรับโดยไม่มีทางเลือก เมื่อฝ่ายไทยปฏิบัติตามคำขาดนั้นแล้ว ฝรั่งเศสจึงได้ยกเลิกการปิดอ่าวในวันที่ 3 สิงหาคม เวลา 12.00 น. แต่การยึดปากน้ำและเมืองจันทบุรียังคงยึดไว้ตามเดิม
ต่อมาได้มีการทำสัญญาสงบศึกกันโดยหนังสือสัญญาฉบับลงวันที่ 3 ตุลาคม พ.ศ. 2436 (ร.ศ. 112) ในหนังสือสัญญาฉบับนี้ มีข้อความระบุไว้ในอนุสัญญาผนวกต่อท้ายหนังสือสัญญาข้อ 6 ว่า "คอนเวอนแมนต์ (Government - รัฐบาล) ฝรั่งเศสจะได้ตั้งอยู่ต่อไปที่เมืองจันทบุรี จนกว่าจะได้ทำการสำเร็จแล้วตามข้อความในหนังสือสัญญานี้…"
แม้ทางฝ่ายไทยปฏิบัติตามเงื่อนไขที่ฝรั่งเศสบีบบังคับทุกอย่าง ฝรั่งเศสก็ยังไม่ยอมถอนทหาร ยังคงยึดจันทบุรีไว้อีกเป็นเวลานานถึง 10 ปี เป็นเหตุให้ต้องมีการตกลงทำสัญญาขึ้นใหม่อีกฉบับหนึ่งคือ อนุสัญญาลงวันที่ 7 ตุลาคม พ.ศ. 2445 แต่หนังสือฉบับนี้ฝรั่งเศสไม่ยอมให้สัตยาบันและไม่ถอนกำลังออกจากจันทบุรี จึงได้ตกลงมีสัญญาอีกฉบับหนึ่ง คือ สัญญาลงวันที่ 13 กุมภาพันธ์ พ.ศ. 2446 คราวนี้ฝรั่งเศสจึงถอนกำลังออกจากจันทบุรี แต่ได้เข้ายึดครองเมืองตราดและบรรดาเกาะทั้งหลายภายใต้แหลมลิงลงไปซึ่งรวมถึงเกาะกงแทน ฝ่ายไทยจำต้องมอบเมืองตราดและเมืองประจันตคีรีเขตให้แก่ฝรั่งเศส ในวันที่ 30 ธันวาคม พ.ศ. 2447
พื้นที่ดังกล่าวได้ตกอยู่ในการยึดครองของฝรั่งเศส จนถึงวันที่ 23 มีนาคม พ.ศ. 2449 จึงได้มีการตกลงทำหนังสือสัญญาขึ้นอีกฉบับหนึ่งเรียกว่า "หนังสือสัญญาระหว่างสมเด็จพระเจ้าแผ่นดินสยามกับเปรสสิเดนต์แห่งรีปัปลิคฝรั่งเศส" ฝรั่งเศสจึงคืนเมืองตราดให้ไทยตามเดิม แต่ฝ่ายไทยจะต้องยอมยกดินแดนเขมรส่วนใน (มณฑลบูรพา) คือ เมืองพระตะบอง เมืองเสียมราฐ และเมืองศรีโสภณ เป็นเงื่อนไขแลกเปลี่ยน แต่ปรากฏว่าเมืองปัจจันตคิรีเขตร (เกาะกง) นั้นฝรั่งเศสมิได้คืนให้ไทยแต่ประการใด ปัจจุบันเมืองปัจจันตคิรีเขตร (เกาะกง) จึงกลายเป็นส่วนหนึ่งของกัมพูชาไปโดยปริยาย
การสูญเสียแผ่นดินเกาะกงในสมัยนั้น ประวัติศาสตร์ของชาติไทยมิได้มีบันทึกการเสียดินแดนเกาะกงไว้แต่อย่างใด คงกล่าวโดยรวมในกรณีของดินแดนจังหวัดตราดเท่านั้น เพราะในขณะนั้นไทยต้องการดินแดนเขมรสูงเป็นอย่างมาก ซึ่งก็คือดินแดนอีสานตอนใต้ในปัจจุบัน โดยให้ยึดทิวเขาพนมดงรักเป็นเส้นเขตแดน ซึ่งฝรั่งเศสก็ยินยอม
นเรศวรมหาราช
นเรศวรมหาราช เป็นภาพยนตร์ไทยเรื่องยิ่งใหญ่ เมื่อปี พ.ศ. 2500 โดย พระเจ้าวรวงศ์เธอ พระองค์เจ้าภาณุพันธุ์ยุคล แห่งอัศวินภาพยนตร์ แนวสงครามอิงประวัติศาสตร์ การกอบกู้เอกราชของไทยจากพม่า
นำแสดงโดย ชูชัย พระขรรค์ชัย, รัตนาภรณ์ อินทรกำแหง, ถนอม อัครเศรณี, สุรชัย ลูกสุรินทร์, พจนีย์ โปร่งมณี ร่วมด้วย สถาพร มุดาประกร, สมถวิล มุกดาประกร, ทัต เอกทัต, วงจันทร์ ไพโรจน์, ชูศรี โรจนประดิษฐ์, ดอกดิน กัญญามาลย์, ล้อต๊อก, สมพงษ์ พงษ์มิตร, พูนสวัสดิ์ ธีมากร ฯลฯ
ฉายเมื่อวันที่ 4 พฤษภาคม พ.ศ. 2500 ที่ศาลาเฉลิมไทย ได้รับรางวัลสำเภาทอง งานรางวัลตุ๊กตาทอง "ละคอนรำ" ประจำปี 2500 (กำกับศิลป์ สำหรับภาพยนตร์ 16 มม.)
งานสร้าง
ถ่ายทำด้วยฟิล์ม 16 มม. สีธรรมชาติ พากย์ ซึ่งนิยมกันมาอย่างต่อเนื่องตั้งแต่หลังสงครามโลกครั้งที่สอง เป็นหนังลงทุนสูง ใช้เวลาในการสร้างและถ่ายทำนานถึง 4 ปี มีดาราชั้นนำแห่งยุค พร้อมด้วยตัวประกอบร่วม 10,000 คน, ม้า 1,000 ตัว และ ช้าง 100 เชือก
รางวัล
รางวัลสำเภาทอง สาขากำกับศิลป์ (สำหรับภาพยนตร์ 16 มม.) โดย เฉลิม พันธุ์นิล ในงานประกาศผลรางวัลตุ๊กตาทอง "ละคอนรำ" ครั้งแรก ประจำปี 2500
สถานีภาษีเจริญ
สถานีภาษีเจริญ (Phasi Charoen Station, รหัส BL36) เป็นโครงการสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนเพชรเกษม บริเวณหน้าศูนย์สรรพสินค้าซีคอนบางแค
ที่ตั้ง
ถนนเพชรเกษม หน้าศูนย์สรรพสินค้าซีคอนบางแค และใกล้กับถนนเพชรเกษม
สถานีภาษีเจริญเป็นสถานีซึ่งตั้งอยู่ในเขตเศรษฐกิจที่สำคัญของย่านภาษีเจริญ โดยเฉพาะศูนย์สรรพสินค้าซีคอนบางแค และสถานที่อื่นๆ ที่สำคัญ เช่น สำนักงานเขตภาษีเจริญ, ศูนย์การเรียนปัญญาภิวัฒน์ เพชรเกษม, สถานีตำรวจนครบาลภาษีเจริญ ฯลฯ ซึ่งคาดว่าสถานีภาษีเจริญจะมีผู้โดยสารที่มาใช้บริการเป็นจำนวนมาก
สัญลักษณ์ของสถานี
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี
เป็นสถานียกระดับ เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
การจัดพื้นที่ในตัวสถานี
แบ่งเป็น 2 ชั้น ประกอบด้วย
รายชื่อวัดในจังหวัดพังงา
รายชื่อวัดในจังหวัดพังงา
ฌ็อง ดูว์ฌาร์แด็ง
ฌ็อง แอดมง ดูว์ฌาร์แด็ง (Jean Edmond Dujardin) เกิดเมื่อวันที่ 19 มิถุนายน ค.ศ. 1972 เป็นนักแสดง และดาราตลก ชาวฝรั่งเศส เป็นที่รู้จักในบทบาทผลงานกำกับของมีแชล อาซานาวีซียุส ในภาพยนตร์เงียบปี ค.ศ. 2011 เรื่อง The Artist ที่เขาได้รับรางวัลนักแสดงนำจากเทศกาลภาพยนตร์เมืองกาน
อ้างอิง
1972
จิรัชญา เกตุคง
จิรัชญา เกตุคง (15 สิงหาคม พ.ศ. 2538) ชื่อเล่น ตะวัน เป็นนางแบบชาวไทยที่ได้รับตำแหน่งชนะเลิศในเอเชียเน็กซต์ท็อปโมเดล ฤดูกาลที่ 4 ซึ่งเป็นผู้ชนะจากประเทศไทยคนที่สองของรายการเอเชีย เน็กซ์ ท็อป โมเดล
ประวัติ
ในวัยเด็ก จิรัชญามักจะไปช่วยพ่อแม่ค้าขายที่ตลาด ความฝันตอนวัยเด็กของเธอเหมือนกับเด็กทั่วไป คืออยากเป็นครูหรือไม่ก็หมอ แต่คนรอบข้างบอกว่าเธอขายาว ตัวสูง เลยแนะเธอวำให้ไปเป็นนางแบบ จุดเริ่มต้นมาจากการดูการประกวดในโทรทัศน์แล้วเกิดเป็นความชอบ เคยเดินสายประกวดในต่างจังหวัด แต่เธอรู้สึกว่าเธอเหมาะกับอาชีพนางแบบมากกว่า
จิรัชญา จบการศึกษาระดับมัธยมศึกษาตอนปลายที่ โรงเรียนพิบูลวิทยาลัย และได้หยุดเรียนต่อเนื่องจากปัญหาทางการเงินของครอบครัว หลังจากนั้นได้เข้ามาหางานทำใน กรุงเทพมหานคร
การเดินแบบและการประกวด
ในปี 2556 จิรัชญา ได้เป็นหนึ่งในผู้เข้าประกวด เอเชีย นิว สตาร์ โมเดล คอนเทสต์ 2013 เฟซ ออฟ ไทยแลนด์ (Asia New Star Model Contest 2013 Face of Thailand) จากผู้เข้าแข่งขัน 30 คน และได้รางวัลพิเศษ คือ THE BIDAN AWARD โดยเธอได้เข้าถึงรอบ 10 คนสุดท้าย หลังจากเธอได้งานเดินแบบของ Elle Fashion Week ประมาณ 3-4 เดือนต่อมา เธอก็พบโมเดลลิ่งที่ชักชวนเธอไปทำงานที่ฮ่องกงโดยได้ส่งโปรไฟล์ไปทางเอเจนซี่ เมื่อได้รับการยืนยัน จิรัชญาก็บินไปทำงานที่นั่น การใช้ภาษาอังกฤษคือปัญหาในช่วงต้นๆของเธอ เธอจึงเริ่มฝึกภาษา เช่น การดูหนัง ขยันฟังเพลงภาษาอังกฤษ จิรัชญามีสัญญาในการทำงาน 3 เดือน หลังจากหมดสัญญาครั้งแรกเธอก็ขอเซ็นสัญญาเพิ่มอีก 3 เดือน เป็น 6 เดือน เมื่อหมดสัญญา จิรัชญาก็ได้หาเอเจนซี่ใหม่และได้มาทำงานที่สิงคโปร์
หลังจากที่จิรัชญาได้ทำงานมาเกือบปี โมเดลลิ่งที่ดูแลเธอได้ส่งประวัติและผลงานของเธอเข้าไปสมัครในรายการ เอเชียเน็กซต์ท็อปโมเดล ฤดูกาลที่ 4 โดยเธอได้เป็นผู้เข้าแข่งขัน 14 คนสุดท้าย เมื่อเธอได้เข้ามาแข่งขัน แม้เธอจะรู้ภาษาอังกฤษบ้าง แต่ก็เข้าใจเพียงบางคำ เธอจึงไม่กล้าถามและไม่กล้าพูดเมื่อได้ยินคำศัพท์ที่ไม่รู้ความหมาย บางครั้งก็ถามเพื่อนที่แข่งขันด้วยกันทีหลังว่าแปลว่าอะไร แต่ในช่วงหลังๆ กรรมการสังเกตได้ ก็ได้เตือนว่าถ้าไม่เข้าใจอะไรต้องบอก จึงทำให้เธอมีความมั่นใจมากยิ่งขึ้น และได้เป็นผู้ชนะในรายการ
ผลงาน
หลังจากการแข่งขันได้จบลง นอกจากรางวัลที่ได้รับจากรายการ คือ เซ็นสัญญานางแบบ 3 เดือน กับ เอเจนซี่ "สตอร์ม โมเดล แมเนจเมนท์" ลอนดอน ประเทศอังกฤษ เป็นพรีเซนเตอร์ ให้กับแคมเปญจน์ ผลิตภัณฑ์ดูแลเส้นผม "เทรเซมเม่" 2016 ถ่ายแบบขึ้นปกและแฟชั่นเซ็ทในให้กับนิตยสารฮาร์เพอส์บาซาร์ (Harper's Bazaar) ประเทศสิงคโปร์ จิรัชญาได้มีผลงานอินเตอร์งานแรกคือมิวสิกวีดีโอ Blow Your Mind (Mwah) ของ Dua Lipa อีกทั้งมีงานถ่ายแบบให้กับ Topshop, Warehouse และ adidas
ในปี 2560 ได้ถ่ายแบบขึ้นปกให้กับนิตยสารแอล ประเทศโครเอเชีย (Elle Croatia) ฉบับที่ 178
ศักดา แซ่เอียว
ศักดา แซ่เอียว (ชื่อเล่น: เซีย หรือ รู้จักในนาม เซียไทยรัฐ ) เป็นนักเขียนการ์ตูนล้อการเมือง และ พิธีกรชาวไทย เขาเขียนการ์ตูนล้อการเมืองประจำหน้า 3 หนังสือพิมพ์ไทยรัฐ (เขาขอลาพักการทำงานดังกล่าว ระหว่างวันพุธที่ 29 พฤษภาคม - วันอังคารที่ 4 มิถุนายน พ.ศ. 2556 เพื่อรักษาตัวจากโรคหลอดเลือดสมอง )
ประวัติ
ศักดา เกิดเมื่อวันที่ 15 พฤศจิกายน พ.ศ. 2497 เป็นชาวกรุงเทพมหานคร จบการศึกษามัธยมศึกษาตอนปลาย จากโรงเรียนวัดนวลนรดิศ (รุ่น 80) ปริญญาตรี ครุศาสตรบัณฑิต (ศิลปศึกษา) จุฬาลงกรณ์มหาวิทยาลัย
วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์
ฟรีเดอรีเคอ ลุยเซอ วิลเฮลมีเนอ แห่งปรัสเซีย (Friederike Luise Wilhelmine von Preußen) (Wilhelmine of Prussia, Queen of the Netherlands) เป็นเจ้าหญิงเยอรมันจากราชอาณาจักรปรัสเซียซึ่งอภิเษกสมรสเข้าสู่พระราชวงศ์เนเธอร์แลนด์ และได้ขึ้นเป็นพระราชินีในพระเจ้าวิลเลิมที่ 1 แห่งเนเธอร์แลนด์
พระราชประวัติ
วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์ เดิม เจ้าหญิงวิลเฮลมีเนอแห่งปรัสเซีย เสด็จพระราชสภมพเมื่อวันที่ 18 พฤศจิกายน ค.ศ. 1774 ณ ราชอาณาจักรปรัสเซีย ทรงเป็นพระราชบุตรพระองค์ที่ 4 และพระราชธิดาพระองค์ที่ 2 ในพระเจ้าฟรีดริช วิลเฮ็ล์มที่ 2 แห่งปรัสเซีย กับ เฟรเดอริกา หลุยซาแห่งเฮลส์-ดาร์มชตัท สมเด็จพระราชินีแห่งปรัสเซีย โดยพระองค์ทรงเป็นพระราชขนิษฐาใน พระเจ้าฟรีดริช วิลเฮล์มที่ 3 แห่งปรัสเซีย โดยพระองค์ทรงศึกษากับพระราชปิตุลา (ลุงฝั่งบิดา) นั่นคือ พระเจ้าฟรีดริชที่ 2 แห่งปรัสเซีย ซึ่งเคร่งครัดและเข้มงวดมาก
อภิเษกสมรสและสมเด็จพระราชินีแห่งเนเธอร์แลนด์
เจ้าหญิงวิลเฮลมีเนอ ทรงเข้าพระราชพิธีอภิเษกสมรสกับ พระเจ้าวิลเลิมที่ 1 แห่งเนเธอร์แลนด์ ขณะนั้นทรงดำรงพระอิสริยยศเป็น เจ้าชายวิลเลิม เจ้าชายแห่งออเรนจ์ เมื่อวันที่ 1 ตุลาคม ค.ศ. 1891 พระองค์ได้รับพระราชทานพระอิสริยศเป็น เจ้าหญิงวิลเฮลมีเนอ เจ้าหญิงแห่งออเรนจ์ พระวรชายา ต่อมา เจ้าชายวิลเลิมเสด็จขึ้นครองราชย์ เป็นพระมหากษัตริย์แห่งเนเธอร์แลนด์ พระองค์จึงได้รับการสถาปนาเป็น สมเด็จพระราชินีแห่งเนเธอร์แลนด์ โดยทั้ง 2 มีพระราชบุตรร่วมกัน ดังนี้
สวรรคต
สมเด็จพระราชินีวิลเฮลมีเนอแห่งเนเธอร์แลนด์ ทรงประชวรบ่อยครั้งขึ้นและแต่ละครั้งยาวนานเป็นเดือน พระองค์ไม่ค่อยปรากฏพระองค์ต่อหน้าสาธารณชนเนื่องจากพระพลานามัยย่ำแย่ ก่อนจะสด็จสวรรคต ณ พระราชวังนอร์ดไอน์เดอ ใน เดอะเฮก สิริพระชนมายุ 62 พรรษา พระบรมศพถูกฝังไว้ ณ เดลฟท์
เอเชียนเกมส์ฤดูหนาว 2007
การแข่งขันกีฬาเอเชียนเกมส์ฤดูหนาว 2007 เป็นมหกรรมกีฬาเอเชียนเกมส์ฤดูหนาว ครั้งที่ 6 จัดขึ้นที่เมืองฉางชุน ประเทศจีน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 2 ของประเทศจีน จัดขึ้นระหว่างวันที่ 28 มกราคม- 4 กุมภาพันธ์ พ.ศ. 2550 มีประเทศเข้าร่วมการแข่งขัน 26 ประเทศ นักกีฬา 796 คน ในการแข่งขัน 47 รายการ(10 ชนิดกีฬา) เอเชียนเกมส์ครั้งนี้เป็นเอเชียนเกมส์ที่มีนักกีฬาเข้าร่วมการแข่งขันมากที่สุดเท่าที่เคยมีมา
ภาคตะวันออกเฉียงใต้ (เวียดนาม)
ภาคตะวันออกเฉียงใต้ (Đông Nam Bộ; Southeast) เป็นภูมิภาคแห่งหนึ่งในประเทศเวียดนาม ประกอบด้วย 1 เขตเทศบาลคือนครโฮจิมินห์ และอีก 5 จังหวัด ได้แก่ จังหวัดด่งนาย, จังหวัดบิ่ญเซือง, จังหวัดบิ่ญเฟื้อก, จังหวัดบ่าเสียะ-หวุงเต่า และจังหวัดเต็ยนิญ อีกสองจังหวัดทางภาคใต้ของประเทศคือ จังหวัดบิ่ญถ่วนและจังหวัดนิญถ่วน บางครั้งจะนับรวมเป็นส่วนหนึ่งของภาคตะวันออกเฉียงใต้ด้วย ภูมิภาคนี้เป็นภูมิภาคที่มีการพัฒนาทางเศรษฐกิจมากที่สุดในเวียดนาม ในปี ค.ศ. 2006 ภูมิภาคนี้ทำรายได้เข้าสู่รัฐประมาณ 148,000 ล้านด่ง (9,250,000,000 ดอลลาร์สหรัฐ) จากรายได้ทั้งหมด 251,000 ล้านด่ง นอกจากนี้ ภาคตะวันออกเฉียงใต้ยังเป็นพื้นที่ที่มีความเป็นชุมชนเมืองสูงที่สุดในประเทศ โดยมีประชากรมากกว่าร้อยละ 50 อาศัยอยู่ในเขตเมือง (ในขณะที่อัตราส่วนประชากรในเขตเมืองทั้งประเทศคิดเป็นเพียงร้อยละ 25)
เอเชียนเกมส์ฤดูหนาว 2007
ประเทศที่เข้าร่วมในการแข่งขัน
มีประเทศที่เข้าร่วมการแข่งขันทั้งสิ้น 26 ประเทศ ประกอบไปด้วย
สรุปเหรียญการแข่งขัน
ประเทศที่ไม่ได้รับเหรียญรางวัล ได้แก่
โคโคโระโนะพลาคาร์ด
"โคโคโระโนะพลาคาร์ด" เป็นซิงเกิลลำดับที่ 37 ของเอเคบีโฟร์ตีเอต เปิดตัวเมื่อวันที่ 27 สิงหาคม พ.ศ. 2557 โดยคิงเรกคอร์ดส์
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ระบบบริการสุขภาพในประเทศญี่ปุ่น
ระบบบริการสุขภาพในประเทศญี่ปุ่น ให้บริการสุขภาพต่าง ๆ รวมถึง การคัดกรองโรค, การดูแลก่อนคลอด (prenatal care) และการควบคุมโรคติดต่อ ประชาชนของประเทศญี่ปุ่นจะจ่ายค่าบริการสุขภาพสูงสุดไม่เกิน 30% ในขณะที่รัฐบาลจ่ายส่วนที่เหลือ 70% ของค่าบริการทางสุขภาพ การอุดหนุนค่าบริการสุขภาพของประชาชนนี้ถือเป็นส่วนหนึ่งของระบบประกันสุขภาพถ้วนหน้า (universal health care insurance system) ของรัฐบาลซึ่งสร้างการเข้าถึงของประชาชนอย่างเท่าเทียม ด้วยค่าบริการสขภาพซึ่งตั้งโดยคณะกรรมการของรัฐ กฎหมายของประเทศบังคับให้ประชากรของประเทศญี่ปุ่นทุกคนต้องมีประกันสุขภาพของตัวเอง ผู้ที่ไม่มีประกันสุขภาพซึ่งทำโดยผู้ว่าจ้างงานจะได้รับสิทธิ์ในการเข้าร่วมโครงการประกันสุขภาพของรัฐซึ่งบริหารดูแลโดยรัฐบาลท้องถื่น ในระบบนี้ ผู้ป่วยสามารถเลือกแทย์หรือสถานพยาบาลได้อย่างอิสระโดยที่ประกนสุขภาพไม่สามารถปฏิเสธค่าใช้จ่ายได้ นอกจากนี้สถานพยาบาลในประเทศญี่ปุ่ยังถูกบังคับด้วยกฎหมายให้ต้องดำเนินกิจารในรูปแบบไม่แสวงผลกำไร (non-profit) และต้องบริหารโดยแพทย์เท่านั้น
ค่าบริการทางการแพทย์นั้นถูกกำหนดอย่างเข้มงวดโดยรัฐบาลเพื่อทำให้ราคาไม่สูงเกินไป และผู้ป่วยจะต้องจ่ายค่ารักษาพยาบาลเพียง 10%, 20% หรือ 30% ของค่ารักษาพยาบาลเท่านั้น อัตราส่วนนี้ขึ้นอยู่กับรายได้ของครอบครัวและอายุของผู้ป่วย ส่วนค่าใช้จ่ายส่วนที่เหลือนั้นรัฐบาลเป็นผู้จ่ายให้ อย่างไรก็ตามรัฐได้กำหนดขีดเริ่ม (thresholds) ต่อเดือนสำหรับแต่ละครัวเรือน ซึ่งค่ารักษาพยาบาลที่เกินค่าขีดเริ่มที่ตั้งไว้ก็จะถูกยกเลิกทิ้งไปหรือรัฐเป็นผู้อุดหนุนส่วนนั้นแทน ค่าขีดเริ่มนี้จะแบ่งตามรายได้และอายุเช่นเดียวกัน
ผู้ป่วยที่ไม่มีประกันสุขภาพจะต้องจ่ายค่ารักษาพยาบาลเองเต็มจำนวน อย่างไรก็ตามในครัวเรือนที่มีรายได้ต่ำ รัฐบาลจะยกเลิกค่าใช้จ่ายทั้งหมดและอุดหนุนค่าใช้จ่ายส่วนนั้นแทน
ค่าใช้จ่าย
ในปี 2008 ค่าใช้จ่ายด้านสุขภาพของญี่ปุ่นคิดเป็น 8.2% ของจีดีพี หรือคิดเป็น 2,859.7 ดอลล่าร์สหรัฐต่อประชากร สูงเป็นอันดับที่ 20 ในบรรดาประเทศสมาชิกขององค์การเพื่อความร่วมมือและการพัฒนาทางเศรษฐกิจ (OECD) และคิดเป็นปริมาณเท่ากับค่าเฉลี่ยรวมของประเทศในกลุ่มด้วย ในปี 2018 สัดส่วนค่าใช้ายของญี่ปุ่นได้เพิ่มเป็น 10.9% ของจีดีพี ซึ่งสูงกว่าค่าเฉลี่ยของประเทศกลุ่ม OECD ซึ่งอยู่ที่ 8.8%
รัฐบาลญี่ปุ่นสามารถวบคุมรายจ่ายได้เป็นหลายทศวรรษด้วยระบบตารางเวลาการใช้เงินคืนค่าบริการของรัฐที่เป็นระบบระเบียบ (nationally uniform fee schedule for reimbursement) นอกจากนี้รัฐบาลยังสามารถลดค่าบริการนี้ลงได้เมื่อเศรษฐกิจเกิดการชะลอตัวหรือฝืดเคือง ในทศวรรษ 1980s ค่าใช้จ่ายการบริการสุขภาพของญี่ปุ่นได้เพิ่มขึ้นอย่างรวดเร็ว เช่นเดียวกับประเทศที่พัฒนาทางอุตสาหกรรมแล้วหลายประเทศ (industrialised nations) ในขณะที่บางประเทศอย่างสหรัฐอเมริกาปล่อยให้ค่าบริการนี้สูงขึ้นเรื่อย ๆ ญี่ปุ่นกลับลงมือจัดการควบคุมอุตสาหกรรมสุขภาพอย่างจริงจังและแน่นหนาเพื่อควบคุมราคาบริการ ค่าบริการสุขภาพทุกรูปแบบจะถูกตั้งและควบคุมทุกสองปีโดยผ่านการเจรจาระหว่างรัฐมนตรีว่าการกระทรวงสาธารณสุขกับแพทย์ ทุกบริการทางการแพทย์และทุกการใช้ยาจะถูกตั้งราคาไว้ที่มาตรฐานเดียวกันในทุกสถานพยาบาล ทั้งประเทศ หากแพทย์เลือกที่จะหลีกหนีระบบนี้ด้วยการเพิ่มจำนวนบริการทางการแพทย์ให้กับผู้ป่วยเพื่อเพิ่มรายได้ ก็อาจส่งผลให้ในการประเมินตั้งราคาในครั้งถัดไป รัฐบาลอาจลดราคาค่าบริการของบริการทางการแพทย์นั้น ๆ ลง เหตุการณ์นี้เคยเกิดขึ้นแล้วเมื่อปี 2002 เมื่อรัฐบาลลดค่าบริการ MRI ลง 35% จากสองปีก่อนหน้า ดังนั้น จนถึงปี 2009 ค่าบริการ MRI ส่วนช่วงคอในประเทศญี่ปุ่นจึงอยู่ที่เพียง 98 ดอลล่าร์สหรัฐ เทียบกับในสรัฐอเมริกาที่อยู่ที่ 1,500 ดอลล่าร์สหรัฐ
เมื่อค่าใช้จ่ายทางการแพทย์รวมของผู้ป่วยต่อเดือนนั้นถึงขีดสุดที่รัฐกำหนดไว้ จะไม่มีการเหมาจ่ายต่อไปอีกในเดือนนั้น ๆ ค่าขีดเริ่ม (threshold) ของการเหมาจ่ายต่อเดือนนั้นแบ่งเป็นสามระดับตามรายได้และอายุของผู้ป่วย
ประเทศญี่ปุ่นเลือกใช้ยาทั่วไป (generic drugs) เพื่อประหยัดค่าใช้จ่าย ในปี 2010 ญี่ปุ่นมีเป้าหมายในการเพิ่มยาเข้าไปในรายชื่อยาที่ครอบคุลโดยประกันสขภาพของรัฐ อาการเจ็บป่วยต่าง ๆ ที่เกี่ยวเนื่องกับการสูงอายุยังคงเป็นหนึ่งในความกังวลหลัก ผู้สูงอายุจึงเป็นเป้าหมายหลักของการวิจัยและการตลาดของบริษัทยาในญี่ปุ่น
การจัดสรร
ประชากรญี่ปุ่นมีการคาดหมายคงชีพเมื่อเกิด (life expectancy at birth) สูงที่สุดในโลก อยู่ที่ 83 ปี (ข้อมูลปี 2009) แยกเป็นเพศชายอยู่ที่ 79.6 ปี และเพศหญิงที่ 86.4 ปี สิ่งนี้สำเร็จได้ในระยะเวลาที่ค่อนข้างสั้นด้วยการลดอัตราการเสียชีวิตจากโรคติดต่อลงอย่างรวดเร็วในช่วงทศวรรษ 1950s ถึงต้นทศวรรษ 1960s ตามด้วยการลดอัตตราการเสียชีวิตจากเส้นเลือดในสมองแตกลงอย่างรวดเร็วในช่วงกลางทศวรรษ 1960s
ข้อมูลปี 2008 พบว่าจำนวนเตียงผู้ป่วยระยะเฉียบพลัน (acute care beds) ต่อประชากร 1000 คนอยู่ที่ 8.1 สูงกว่าประเทศสมาชิก OECD อย่างสหรัฐอเมริกา ซึ่งอยู่ที่ 2.7 อย่างไรก็ตามการเปรียบเทียบโดยใช้ค่านี้อาจเป็นไปได้ยาก เนื่องจาก 34% ของผู้ป่วยที่เข้าโรงพยาบาลนานกว่า 30 วัน รวมกระทั่งเวลาที่พักรักษาตัวบนเตียง จะถูกรวมเป็นผู้ป่วยระยะเฉียบพลันทั้งหมด โดยเฉลี่ยผู้ป่วยหนึ่งคนพบแพทย์ 13 ครั้งต่อปี มากกว่าสองเท่าของค่าเฉลี่ยรวมของประเทศสมาชิก OECD
ข้อมูลปี 2008 ระบุว่ามีแพทย์ปฏิบัติการ 2.2 คนต่อประชากร 1000 คน ซึ่งใกล้เคียงกับสหรัฐอเมริกาที่ 2.4 ส่วนจำนวนพยาบาลปฏิบัติการอยู่ที่ 9.5 คนต่อประชากร 1000 คน ต่ำกว่าสหรัฐอเมริกาที่ 10.8 อยู่เล็กน้อย และเกือบเท่ากันกัสหราชอาณาจักร (9.5) และแคนาดา (9.2) แพทย์และพยาบาลของญี่ปุ่นจะได้รับใบอนุญาตประกอบวิชาชีพตลอดชีวิต โดยไม่ต้องมีการต่อใบอนุญาต ศึกษาต่อเพิ่มเติม และไม่มีการตรวจสอบประสิทธิภาพการทำงาน แพทย์ทั่วไป (Generalist) กับแพทย์เฉพาะทาง (Specialist) ในญี่ปุ่นนั้นไม่ได้ถือว่าแตกต่างกันอย่างเป็นทางการ ปกติแล้วในญี่ปุ่น แพทย์จะถูกฝึกฝนให้เป็นแพทย์เฉพาะทางโดยตรง โดยเมื่อจบการศึกษาในสาขาเฉพาะทางแล้ว มีเพียงส่วนน้อยเท่านั้นที่เลือกประกอบอาชีพในฐานะแพทย์เฉพาะทางด้านที่ได้ศึกษามา ในขณะที่แพทย์ส่วนใหญ่มักเลือกที่จะออกจากโรงพยาบาลขนาดใหญ่และมาประกอบอาชีพในโรงพยาบาลชุมชนขาดเล็ก ๆ ตามต่างจังหวัดหรือเปิดคลินิกของตนเอง ประเทศญี่ปุ่นไม่มีระบบสำหรับการเป็นแพทย์ทั่วไปโดยตรง ต่างกันกับหลายประเทศ จึงทำให้ผู้ป่วยมักพบแพทย์เฉพาะทางในคลินิกต่าง ๆ โดยตรง ระบบการศึกษาที่เป็นหลักสูตรสำหรับแพทย์ทั่วไปพึ่งมีครั้งแรกในญี่ปุ่นเมื่อปี 1978 ที่มหาวิทยาลัยการแพทย์ซางะ (Saga Medical University)
มานูเอล อัลมูเนีย
มานูเอล อัลมูเนีย ริเบโร (Manuel Almunia Rivero) เป็นอดีตนักฟุตบอลอาชีพชาวสเปน เกิดเมื่อวันที่ 19 พฤษภาคม ค.ศ. 1977 ที่เมืองปัมโปลนา เคยเป็นผู้รักษาประตูให้กับอาร์เซนอลในพรีเมียร์ลีก อังกฤษ และเป็นรองกัปตันทีมอาร์เซนอล โดยเล่นให้กับอาร์เซนอลไป 175 นัด
ในปี ค.ศ. 2014 อัลมูเนียต้องยุติการเล่นฟุตบอลไปเนื่องจากอาการการเต้นของหัวใจที่ผิดปกติ
แหล่งข้อมูลอื่น
1977
นาซลี ศ็อบรี
พระราชประวัติ
สมเด็จพระราชินีนาซลี เสด็จพระราชสมภพเมื่อวันที่ 25 มิถุนายน พ.ศ. 2437 ในครอบครัวที่มีเชื้อสายอียิปต์ ตุรกี กรีก และฝรั่งเศส เป็นธิดาของอับดุรเราะฮิม ศ็อบรี พาชา (Abdur Rahim Sabri Pasha) รัฐมนตรีว่าการกระทรวงเกษตรและผู้ว่าราชการกรุงไคโร กับเตาฟิกะฮ์ ชะรีฟ (Tawfika Sharif) มีพระเชษฐาและขนิษฐาอย่างละคน คือ ชะรีฟ ศ็อบรี พาชา (Sherif Sabri Pasha) เป็นผู้สำเร็จราชการแทนพระองค์รัชกาลกษัตริย์ฟารูก และพระขนิษฐาชื่อ อามีนะฮ์ ศ็อบรี (Amina Sabri) ที่ต่อมาได้มีพระยศเป็นเจ้าจากการเสกสมรสกับเจ้าชายอาเดล ตูซซูน (Adel Toussoun)
พระองค์เป็นหลานตาของพลอากาศตรีมุฮัมมัด ชะรีฟ พาชา (Muhammad Sharif Pasha) นายกรัฐมนตรีอียิปต์และรัฐมนตรีว่าการกระทรวงการต่างประเทศเชื้อสายตุรกี และเป็นเหลนของสุลัยมาน พาชา อัฟฟารันซาวีย์ (Soliman Pasha al-Faransawi) ชาวฝรั่งเศสที่เข้ามารับราชการเป็นผู้บังคับบัญชาทหารอียิปต์ และไปแต่งงานกับสตรีชาวกรีกทำให้พระองค์มีเชื้อสายกรีกอีกด้วย
เบื้องต้นสมเด็จพระราชินีนาซลีทรงเข้ารับการศึกษาที่โรงเรียนมัธยมเดอ ลา แมร์-เดอ-ดีเยอ (Lycée de la Mère-de-Dieu) ในไคโร และวิทยาลัยน็อทร์-ดาม เดอ ซียง (Collège Notre-Dame de Sion) ในอะเล็กซานเดรีย หลังพระชนนีถึงแก่อสัญกรรม พระองค์และพระขนิษฐาจึงไปพำนักอยู่ในปารีส ประเทศฝรั่งเศสเป็นเวลาสองปี เมื่อกลับมาอียิปต์พระองค์จึงสมรสกับสุภาพบุรุษผู้ดีชาวอียิปต์คนหนึ่ง แต่อยู่ร่วมกันได้ไม่นานก็ทรงหย่าร้าง หลังจากนั้นก็ทรงมีความสัมพันธ์กับสะอีด ซัฆลูล (Saeed Zaghloul) หลานชายของซาด ซัฆลูล (Saad Zaghloul) หัวหน้ากลุ่มชาตินิยม จนถึงขั้นมีการหมั้นหมาย แต่ชายทั้งสองคนได้ย้ายออกไปจากอียิปต์หลังการปฏิวัติอียิปต์ ค.ศ. 1919
อภิเษกสมรส
นางสาวนาซลี อับเดล เรฮิม ศ็อบรี ได้อภิเษกสมรสกับพระเจ้าฟูอัดที่ 1 แห่งอียิปต์ (ซึ่งขณะนั้นยังเป็นสุลต่านอยู่) ที่บุสตัน ซารายี ในกรุงไคโร เมื่อวันที่ 26 มิถุนายน ค.ศ. 1919 โดยภายหลังพระองค์ได้ให้พระประสูติกาล พระโอรส-ธิดา 5 พระองค์ โดยเป็นพระโอรส 1 พระองค์ และพระธิดา 4 พระองค์ ได้แก่ เจ้าชายฟารุก, เจ้าหญิงเฟาซียะห์, เจ้าหญิงฟัยซะฮ์, เจ้าหญิงฟัยกะฮ์ และเจ้าหญิงฟัตฮียะห์ ต่อมาสุลต่านฟูอัด ได้สถาปนานางสาวนาซลี ให้เป็นสมเด็จพระราชินีนาซลี ถือว่าเป็นพระราชินีแห่งอียิปต์พระองค์แรกแห่งศตวรรษ
หลังจากการอภิเษกสมรสแล้ว พระองค์ก็ทรงอยู่แต่ภายในวัง แม้กระนั้นพระองค์ก็สนพระทัยเกี่ยวกับโอเปรา การจัดดอกไม้ และวัฒนธรรมของผู้หญิงต่าง ๆ นอกจากนี้ พระองค์ยังได้เสด็จประพาสยุโรป 4 เดือน ร่วมกับพระเจ้าฟูอัด พระสวามี ในปี ค.ศ. 1927 โดยเฉพาะที่ฝรั่งเศส เนื่องจากเป็นต้นธารเชื้อสายบรรพบุรุษของพระนางเอง
ชีวิตในสมัยพระเจ้าฟารุก
ตั้งแต่การสวรรคตของพระสวามี พระองค์มีชีวิตที่เป็นอิสระมากขึ้นหลังจากที่พระองค์เป็นหม้าย ด้วยความที่พระองค์เป็นคนที่มีเสน่ห์ ซึ่งเดิมพระนางได้อภิเษกกับพระสวามีมีบรรดาศักดิ์สูงกว่า พระนางนั้นต้องจำกัดสิทธิของตน หลังจากนั้นทรงมีเหตุทำให้แตกร้าวระหว่างความสัมพันธ์ระหว่างพระองค์กับพระเจ้าฟารุกที่ 1 ซึ่งเป็นพระโอรส พระนางจึงหนีปัญหาโดยการย้ายมาประทับในสหรัฐอเมริกา
ชีวิตบั้นปลายพระชนม์
พระองค์ได้เปลี่ยนมานับถือศาสนาคริสต์นิกายโรมันคาทอลิก และเปลี่ยนพระนามใหม่เป็น แมรี่ เอลิซาเบธ (Mary Elizabeth) ผลก็คือพระองค์ปราศจากสิ่งจำเป็น และความถูกต้องของอียิปต์ ภายใต้พระโอรสของพระองค์เมื่อวันที่ 1 สิงหาคม ค.ศ. 1960 โดยพระองค์ประทับอยู่ในสหรัฐอเมริกาจนถึงวาระสุดท้ายแห่งชีวิต พระองค์สิ้นพระชนม์เมื่อวันที่ 29 พฤษภาคม ค.ศ. 1978 และฝังพระศพแบบคาทอลิก ที่สุสานสวนแห่งกางเขนศักดิ์สิทธิ์ (The Garden of the Holy Cross Cemetery) ที่เมืองคูลเวอร์ซิตี้ รัฐแคลิฟอร์เนีย
มาริโอและวาริโอ
มาริโอและวาริโอ (Mario & Wario) เป็นวิดีโอเกมแนวแก้ไขปริศนาที่พัฒนาโดยบริษัทเกมฟรีก จำหน่ายโดยนินเท็นโด ออกจำหน่ายสำหรับซูเปอร์แฟมิคอม โดยเล่นคู่กับซูเปอร์แฟมิคอมเมาส์ ซึ่งเป็นอุปกรณ์เสริมที่การควบคุมเคอร์เซอร์ ตัวเกมจำหน่ายในวันที่ 27 สิงหาคม พ.ศ. 2536 เฉพาะในประเทศญี่ปุ่นเท่านั้น ตัวเกมทั้งหมดเป็นภาษาอังกฤษ เกมนี้ออกแบบโดยซาโตชิ ทาจิริ เป็นที่รู้จักบิดาโปเกมอน ก่อนเกมพ็อกเก็ตมอนสเตอร์ส: เรดและกรีนอีก3ปีให้หลัง ส่วนวิธีเล่น เราเลือกตัวละคร 3ตัวความสามาแตกต่างความเร็วคือ เจ้าหญิงพีช ความเร็วระดับต่ำ มาริโอ ความเร็วระดับกลาง และ โยชิ ความเร็วระดับสูง มาวันหนึ่งวาริโอถือถังน้ำใส่ในหัวเราไม่สามามองไม่เห็นทางได้ เราจะรับบทเป็นนางฟ้ามีชื่อว่าแวนด้า ปกป้องและการทำลายสิ่งกีดขวางตลอดทางเดินให้ถึงจุดหมายปลายลุยจิช่วยถอดถังน้ำออกให้ เกมนี้มีทั้งหมด 100 ด่าน
จารุพรรณ กุลดิลก
ผู้ช่วยศาสตราจารย์ จารุพรรณ กุลดิลก อดีตสมาชิกสภาผู้แทนราษฎร สังกัดพรรคเพื่อไทย อดีตรองคณบดีคณะวิศวกรรมศาสตร์ มหาวิทยาลัยมหิดล เป็น บุตรสาว ของพลตำรวจโท ชัจจ์ กุลดิลก
การทำงาน
ดร.จารุพรรณ กุลดิลก เคยรับราชการเป็นอาจารย์ประจำภาควิชาวิศวกรรมเคมี คณะวิศวกรรมศาสตร์ มหาวิทยาลัยมหิดล ในระหว่างปี พ.ศ. 2546 ถึง พ.ศ. 2552 โดยมีตำแหน่งทางวิชาการสูงสุดเป็น ผู้ช่วยศาสตราจารย์ นอกจากนั้นแล้วยังได้รับแต่งตั้งให้ปฏิบัติหน้าที่เป็นผู้บริหารในตำแหน่งผู้ช่วยคณบดี ในระหว่างปี พ.ศ. 2547 ถึง พ.ศ. 2549 และเป็นรองคณบดี ในระหว่างปี พ.ศ. 2549 ถึง พ.ศ. 2551 ต่อมาจึงได้ลาออกจากราชการ และเข้าสู่งานการเมืองโดยการร่วมงานกับพรรคเพื่อไทย
ในการเลือกตั้ง พ.ศ. 2554 ดร.จารุพรรณ ได้ลงสมัครรับเลือกตั้งในระบบบัญชีรายชื่อ ลำดับที่ 56 และได้รับเลือกตั้งเป็นสมัยแรก
ในวันที่ 6 มิถุนายน พ.ศ. 2555 เขากล่าวว่าคณะตุลาการศาลรัฐธรรมนูญลุแก่อำนาจ
ในวันที่ 25 พฤษภาคม พ.ศ. 2557 เขาถูกคณะรักษาความสงบแห่งชาติออกคำสั่งที่ 14/2557 ให้ไปรายงานตัว
นอกจากงานวิชาการ และงานการเมือง ดร.จารุพรรณ ได้ทำงานเป็นนักเขียน และนักจัดรายการวิทยุ มีผลงานอาทิ คอลัมภ์จิตวิวัฒน์ หนังสือพิมพ์มติชน คอลัมภ์พรมแดนแห่งความรู้ เครือข่ายจิตตปัญญาศึกษา รายการวิทยุชุมชนคนแท๊กซี่ รายการวิทยุชุมชนเสียงคนไทย เป็นวิทยากรรายการ มหาประชาชน People Channel และเป็นวิทยากรรายการ ที่นี่ความจริง Asia Update
กิ้งก่าหนาม
กิ้งก่าหนาม (Horned lizards) เป็นสัตว์เลื้อยคลานประเภทกิ้งก่าจำพวกหนึ่ง จัดอยู่ในสกุล Phrynosoma ในวงศ์ย่อยกิ้งก่าหนามอเมริกาเหนือ (Phrynosomatinae) ในวงศ์อีกัวนา (Iguanidae) )
มีรูปร่างตัวอ้วนป้อม ลำตัวสั้น หางสั้น แลดูคล้ายกบหรือคางคก มีลักษณะเด่น คือ มีหนามสั้น ๆ อยู่รอบลำตัวและส่วนหัว ซึ่งพัฒนามาจากเกล็ด ในส่วนที่เป็นเขาจริง ๆ เป็นกระดูกแข็งมีอยู่ส่วนหัว
กระจายพันธุ์อยู่ในพื้นที่แห้งแล้งที่เป็นทะเลทรายทางตอนใต้ของสหรัฐอเมริกาต่อกับภาคเหนือของเม็กซิโก เช่น เท็กซัส และนิวเม็กซิโก มีพฤติกรรมที่อยู่เฉย ๆ นิ่ง ๆ กับพื้น เมื่อเคลื่อนที่ก็ช้ากว่ากิ้งก่าทั่วไป หากินแมลงเล็ก ๆ เช่น มด ด้วยการนิ่งอยู่เฉย ๆ แล้วตวัดกินเอา
กิ้งก่าหนามมีวิธีการป้องกันตัวที่นับได้ว่าหลากหลายและแปลกประหลาดมากอย่างหนึ่ง ในอาณาจักรสัตว์โลกทั้งหมด เมื่อถูกคุกคาม สามารถที่จะพองตัวขึ้นมาเพื่อให้หนามเล็ก ๆ บนตัวทิ่มแทงผู้รุกรานได้ รวมถึงการเปลี่ยนสีเพื่อพรางตัวกลมกลืนไปกับสิ่งแวดล้อมที่เป็นพื้นกรวดทรายหรือพุ่มไม้เตี้ย ๆ ได้อย่างดีเยี่ยมและรวดเร็ว อีกทั้งยังมีเส้นขีดสีขาว 2 เส้น บนหลังที่ดูคล้ายกับกิ่งไม้หรือหญ้าแห้ง ๆ อีกด้วย
และการป้องกันตัวที่พิเศษที่สุด คือ การสามารถพ่นเลือดออกจากตาเพื่อไล่ผู้รุกรานให้หนีไปได้ด้วย ในเลือดนั้นมีสารเคมีบางอย่างที่ยังไม่มีการศึกษาไปถึงว่าเป็นอะไร แต่เป็นสารเคมีที่มีกลิ่นฉุน มีรสชาติที่ไม่พิศมัย สร้างความรำคาญแก่สัตว์กินเนื้อขนาดใหญ่ เช่น หมาจิ้งจอก, หมาโคโยตี้ ที่จับกินเป็นอาหาร ที่เมื่อโดนเลือดนี้พ่นเข้าใส่ จะปล่อยตัวกิ้งก่าทันที และเอาหัวถูไถไปกับวัสดุต่าง ๆ เพื่อลบกลิ่นและเลือดให้ออก กิ้งก่าหนามพ่นเลือดได้จากการบีบของกล้ามเนื้อในเปลือกตาให้พ่นออกมาเข้าปากของผู้ที่มารุกราน ซึ่งกิ้งก่าหนามจะใช้วิธีนี้ต่อเมื่อถูกคาบอยู่ในปากหรืออยู่ในตำแหน่งที่ใกล้ปากแล้วเท่านั้น โดยเลือดที่ถูกบีบพุ่งออกมานั้น เกิดจากเส้นเลือดดำที่ปิดตัวเอง ทำให้เกิดความดันขึ้นในโพรงกะโหลก จนตาทั้ง 2 ข้างพองออก เลือดแดงจะรวมตัวกันเป็นจำนวนมากในเส้นเลือดฝอยจนมากพอในปริมาณที่จะปล่อยพุ่งออกมาได้ จากการศึกษาพบว่าสามารถพ่นได้มากถึง 54 ครั้ง ภายในเวลาไม่ถึง 2 นาที แม้จะดูว่าเสียเลือดไปเป็นจำนวนมาก แต่กิ้งก่าหนามจะไม่เป็นอะไรเลย และร่างกายสามารถผลิตเลือดใหม่ขึ้นทดแทนได้ในเวลาไม่นาน
การจำแนก
สามารถจำแนกออกได้ 14 ชนิด โดยมีเพียงชนิดเดียวเท่านั้นที่ไม่มีหนามรอบตัวและไม่พ่นเลือด คือ กิ้งก่าหนามหางกลม และชนิดที่ใหญ่ที่สุด คือ กิ้งก่าก่าหนามเท็กซัส
โรงพยาบาลสุราษฎร์ธานี
โรงพยาบาลสุราษฎร์ธานี เป็นโรงพยาบาลหลักของจังหวัดสุราษฎร์ธานี ประเทศไทย ซึ่งได้รับการจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์ และเป็นโรงพยาบาลในเครือคณะแพทยศาสตร์ มหาวิทยาลัยสงขลานครินทร์
ณัฐภัทร ตันตรามาตย์
ณัฐภัทร ตันตรามาตย์ (Nattapat Tantramart; ชื่อเล่น: ร็อค) เกิดวันที่ 3 เมษายน พ.ศ. 2538 นักเทควันโดชายทีมชาติไทย เจ้าของเหรียญทองแดงจากกีฬาเทควันโด รุ่นไม่เกิน 87 กก.ชาย ในการแข่งขัน "เอเชียนเกมส์ ครั้งที่ 17" ที่ประเทศเกาหลีใต้ เหรียญทองจากการแข่งขันเทควันโด รายการ "โคเรีย โอเพ่น 2011" รุ่นไม่เกิน 73 กก.ชาย ที่ประเทศเกาหลีใต้ เหรียญทองจากกีฬาเทควันโด รุ่นไม่เกิน 80 กก.ชาย ในการแข่งขัน "ซีเกมส์ ครั้งที่ 26" ที่ประเทศอินโดนีเซีย และเหรียญทองจากกีฬาเทควันโด รุ่นมากกว่า 87 กก.ชาย ในการแข่งขัน "ซีเกมส์ ครั้งที่ 30" ที่ประเทศฟิลิปปินส์
โรงพยาบาลสุราษฎร์ธานี
ประวัติ
แผนการก่อสร้างโรงพยาบาลในสุราษฎร์ธานีเริ่มขึ้นใน พ.ศ. 2484 ในช่วงสงครามโลกครั้งที่สอง ภายใต้เจตนารมณ์ที่จะยกระดับการให้บริการด้านสุขภาพในจังหวัดสุราษฎร์ธานี เนื่องจากในพื้นที่ดังกล่าวมีเพียงสถานีอนามัยเท่านั้น อย่างไรก็ตาม ก็ได้ล่าช้าออกไปเนื่องจากการรุกรานของญี่ปุ่นซึ่งอุบัติขึ้นเมื่อวันที่ 8 ธันวาคมของปีเดียวกัน อย่างไรก็ตาม เงินทุนก็ค่อย ๆ เพิ่มขึ้น และตัดสินใจว่าจะสร้างโรงพยาบาลในตำบลมะขามเตี้ย เนื่องจากการคมนาคมขนส่งที่ดี โดยเฉพาะอย่างยิ่งเนื่องจากที่ดินอยู่ติดกับทางหลวงสายหลักเข้าเทศบาลนครสุราษฎร์ธานี และสามารถเข้าถึงได้ง่ายจากสถานีรถไฟสุราษฎร์ธานี ซึ่งการก่อสร้างเริ่มขึ้นหลังสงครามใน พ.ศ. 2495 และโรงพยาบาลดังกล่าวเปิดในฐานะโรงพยาบาลสุราษฎร์ธานีเมื่อวันที่ 13 เมษายน พ.ศ. 2496 ด้วยจำนวน 25 เตียง กระทั่งใน พ.ศ. 2512 ด้วยจำนวนเตียง 170 เตียง ทางโรงพยาบาลได้พิจารณาว่าการศึกษาทางการแพทย์ที่โรงพยาบาลนั้นเป็นไปได้ รวมถึงได้มีการจัดตั้งโรงเรียนการพยาบาล
ณัฐภัทร ตันตรามาตย์
ประวัติ
ณัฐภัทรสำเร็จการศึกษาระดับชั้นมัธยมศึกษาตอนปลายจากโรงเรียนเตรียมอุดมศึกษาพัฒนาการ นนทบุรี ปัจจุบันกำลังศึกษาระดับปริญญาตรีที่มหาวิทยาลัยกรุงเทพ เป็นนักกีฬาเทควันโดจากจังหวัดนนทบุรี เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นไม่เกิน 78 กก.ชาย เหรียญทองจากการแข่งขันเทควันโด รุ่นไม่เกิน 73 กก.ชาย "กีฬาเยาวชนแห่งชาติ ครั้งที่ 27" หรือ "อุตรดิตถ์เกมส์" เหรียญทองจากการแข่งขันเทควันโด รุ่นไม่เกิน 78 กก.ชาย "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" และเหรียญทองจากการแข่งขันเทควันโด รุ่นมากกว่า 87 กก.ชาย "กีฬาแห่งชาติ ครั้งที่ 41" หรือ "เชียงใหม่เกมส์"
โรงพยาบาลสุราษฎร์ธานี
ประวัติ
ตั้งแต่วันที่ 7 มกราคม พ.ศ. 2547 โรงพยาบาลนี้ได้เข้าร่วมโครงการร่วมผลิตแพทย์เพิ่มเพื่อชาวชนบท และเริ่มฝึกอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์
ณัฐภัทร ตันตรามาตย์
พ.ศ. 2554
ในปี 2554 ณัฐภัทรเป็นตัวแทนทีมชาติไทยเข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 73 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 7 คน ประกอบด้วย พาณิภัค วงศ์พัฒนกิจ แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม ธนาภา แซ่เล้า วรวงษ์ พงษ์พานิช ภัทธิรา ดวงสิงห์ แบ่งเป็นเยาวชนชาย จำนวน 7 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี อัครินทร์ กิจวิจารณ์ ดนุนัย ราชวงษา พัชระ สมจริง พีระเทพ ศิลาอ่อน แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิต
เข้าร่วมการแข่งขัน "ซีเกมส์ ครั้งที่ 26" ที่ประเทศอินโดนีเซีย คว้าเหรียญทอง รุ่นไม่เกิน 80 กก.ชาย ซึ่งเป็นการแข่งขันซีเกมส์ครั้งแรก โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย บุตรี เผือดผ่อง รุ่นไม่เกิน 46 กก.หญิง ภิญญาพัชญ์ ไชยพงศ์จรัญ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รัชชา พรอนันตศาสน์ รุ่นไม่เกิน 62 กก.หญิง ธัญนันท์ เปรมแหวว รุ่นไม่เกิน 67 กก.หญิง ชัชวาล ขาวละออ รุ่นไม่เกิน 54 กก.ชาย เจียรณัฏฐ์ นาคะวิโรจน์ รุ่นไม่เกิน 58 กก.ชาย เป็นเอก การะเกตุ รุ่นไม่เกิน 63 กก.ชาย กองพล คุ้มครอง รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
พ.ศ. 2555
ในปี 2555 เข้าร่วมการแข่งขันเทควันโด รายการ "เทรลเลบอร์ก โอเพ่น 2012" ที่ประเทศสวีเดน คว้าเหรียญเงิน รุ่นมากกว่า 78 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน แบ่งเป็นรุ่นเยาวชน จำนวน 3 คน ประกอบด้วย พาณิภัค วงศ์พัฒนกิจ ภิญญาพัชญ์ ไชยพงศ์จรัญ คฤพล เอี่ยมศรี แบ่งเป็นรุ่นประชาชน จำนวน 4 คน ประกอบด้วย ศิริพร บวบสด วรวงษ์ พงษ์พานิช พีระเทพ ศิลาอ่อน ปรัชญา บูรพนาวิบูลย์
เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 78 กก.ชาย ที่เมืองชาร์มเอลชีค ประเทศอียิปต์ โดยเข้าร่วมการแข่งขันกับนักกีฬาเทควันโดทีมชาติไทยรุ่นเยาวชน จำนวน 16 คน แบ่งเป็นเยาวชนหญิง จำนวน 9 คน ประกอบด้วย สันฐิกานต์ จันทรมณี พาณิภัค วงศ์พัฒนกิจ ภิญญาพัชญ์ ไชยพงศ์จรัญ สุชาดา กาญจนจิตติ พรรณนภา หาญสุจินต์ ธนาภา แซ่เล้า รัชนีพร เงินบำรุง ปภาภัทร จันทร์เกตุ กาญจนา สุขีวาส แบ่งเป็นเยาวชนชาย จำนวน 7 คน ประกอบด้วย รามณรงค์ เสวกวิหารี พีรพัฒน์ เกียรติกมลวงศ์ สุทธิศักดิ์ จานทอง คฤพล เอี่ยมศรี ติณณภพ ผดุงธรรม ดนุนัย ราชวงษา เชษฐรพี ต่างใจ ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2012" ที่เมืองโฮจิมินห์ ประเทศเวียดนาม คว้าเหรียญทองแดง รุ่นมากกว่า 78 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2012" ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 78 กก.ชาย
พ.ศ. 2556
ในปี 2556 ณัฐภัทรเข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ซึ่งเป็นการเพิ่มน้ำหนักขึ้นไปเล่นในรุ่นไม่เกิน 87 กก.ชาย และคว้าเหรียญทองแดงจากการแข่งขันครั้งนี้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รังสิญา นิสัยสม รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ศรศาสตร์ พูลพงษ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
พ.ศ. 2557
ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 80 กก.ชาย ที่เมืองทาชเคนต์ ประเทศอุซเบกิสถาน โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
เข้าร่วมการแข่งขัน "เทควันโดชิงชนะเลิศมหาวิทยาลัยโลก ครั้งที่ 13" ที่เมืองฮูฮอต สาธารณรัฐประชาชนจีน คว้าเหรียญทองแดงจากการแข่งขันเทควันโด ประเภทต่อสู้ทีมชาย ร่วมกับอนิรุทธิ์ ชื่นเจริญ ศรศาสตร์ พูลพงษ์ อวิษฐ์ ปุ๋ยสาลี
พ.ศ. 2561
ในปี 2561 ณัฐภัทรได้กลับมาเป็นนักกีฬาเทควันโดทีมชาติไทยอีกครั้ง โดยเข้าร่วมการแข่งขัน "Malaysia Open Championship 2018" ที่เมืองปุตราจายา ประเทศมาเลเซีย และสามารถคว้าเหรียญทอง ประเภทต่อสู้ รุ่นไม่เกิน 87 กก.ชาย มาครองได้สำเร็จ
สถานีบางแค
สถานีบางแค (Bang Khae Station, รหัส BL37) เป็นสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล โดยสถานียกระดับเหนือเกาะกลางถนนเพชรเกษม บริเวณตลาดบางแค และซอยเพชรเกษม 62/4
ที่ตั้ง
ถนนเพชรเกษม ระหว่างซอยเพชรเกษม 62/3 กับซอยเพชรเกษม 62/4 (ฝั่งขาเข้า) และตลาดบางแค (ฝั่งขาออก) ในพื้นที่แขวงบางแคเหนือ เขตบางแค กรุงเทพมหานคร
สัญลักษณ์ของสถานี
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี
เป็นสถานีลอยฟ้า เป็นชานชาลาแบบข้าง (Station with Side Platform)
ทางเข้า-ออกสถานี
ทางออก 2 และ 3 เป็นการปรับปรุงโครงสร้างสะพานลอยเดิมบางส่วน เนื่องจากมีร้านค้าบางส่วนของตลาดใช้พื้นที่บนทางเท้า
ชินจูกุ นิ-โจเมะ
ชินจูกุ นิ-โจเมะ (新宿二丁目 (Shinjuku Ni-chōme)) หรือเรียกสั้น ๆ ว่า นิ-โจเมะ (Ni-chōme) หรือ นิโจ, (Nichō) เป็นพื้นที่หมายเลขสองในเขตชินจูกุ แขวงพิเศษชินจูกุ โตเกียว ประเทศญี่ปุ่น นิ-โจเมะโดดเด่นในฐานะศูนย์กลางของวัฒนธรรมย่อยเกย์ในโตเกียว เป็นที่ตั้งของบาร์เกย์จำนวนมาก ซึ่งถือว่ามีอยู่อย่างหนาแน่นที่สุดในโลก
สถานีบางแค
การจัดพื้นที่ในตัวสถานี
แบ่งเป็น 2 ชั้น ประกอบด้วย
ชินจูกุ นิ-โจเมะ
นิ-โจเมะตั้งอยู่ไม่ไกลจากสามสถานีรถไฟซึ่งรวมถึงสถานีชินจูกุ ย่านนิ-โจเมะมีความพิเศษที่เป็นที่ตั้งของทั้งบาร์, ร้านอาหาร, คาเฟ่, เซาน่า เลิฟโฮเตล, ร้านเสื้อผ้าเกย์, "กล่องครุยซิง" (ฮัตเต็มบะ), โฮสต์คลับ, ไนต์คลับ, ร้านนวด ไปจนถึงร้านหนังสือและวิดีโอเกย์ ในพื้นที่เพียงห้าช่องที่มีใจกลางอยู่บนถนนนากะ-โดริ ระหว่างอาคาร BYGS ตรงสถานีชินจูกุ ซัง-โจเมะ (Shinjuku San-chōme Station) กับสวนสาธารณะเล็ก ๆ ในย่านชินจูกุ ซึ่งห่างไปทางตะวันออกสามช่องนั้น มีจำนวนของบาร์เกย์อยู่มากถึงราว 300 ร้านในพื้นที่
ประวัติศาสตร์
ประวัติศาสตร์ของย่านนิ-โจเมะ ในฐานะชุมชนเกย์ โดยทั่วไปเริ่มต้นในช่วงยึดครองญี่ปุ่นของสหรัฐ (1945–1952) และเกี่ยวข้องอย่างมากกับการล่มสลายของย่านโคมแดงของสหรัฐ (อากาเซ็ง) มีหลักฐานย้อนไปได้ถึงปี 1948 ที่มีการกล่าวถึงร้านชาเกย์ในย่านชินจูกุ และในทศวรรษ 1950 ปรากฏบาร์เกย์จำนวนหนึ่งขึ้นในพื้นที่ของนิ-โจเมะ
ก่อนปี 1957 บรรดาย่านโคมแดงของโตเกียวนั้นเติบโตรุ่งเรืองในฐานะศูนย์กลางสำหรับผู้ค้าบริการซึ่งมีการขึ้นทะเบียนถูกต้องตามกฎหมาย อย่างไรก็ตามหลังรัฐธรรมนูญฉบับใหม่และการแปรญัติว่าด้วยสิทธิความเท่าเทียม กลุ่มสตรีชาวคริสต์ของญี่ปุ่นยุคใต้ปกครองสหรัฐได้ล็อบบีสภานิติบัญญัติให้ผ่านร่างกฎหมายป้องกันการค้าประเวณีในปี 1956 ซึ่งถือเป็นครั้งแรกในประวัติศาสตร์ที่การค้าเพศในญี่ปุ่นเป็นสิ่งผิดกฎหมาย ธุรกิจและอุตสาหกรรมค้าเพศแบบธรรมเนียมจึงค่อย ๆ เสื่อมลงจากย่านนิ-โจเมะ และกลายเป็นกลุ่มวัฒนธรรมย่อยเกย์ที่ขึ้นมารุ่งเรืองแทนที่ในพื้นที่นี้ นิ-โจเมะ เริ่มเป็นที่รู้จักกว้างขวางในฐานะสถานที่ยอดนิยมของวัฒนธรรมย่อยเกย์ตั้งแต่ทศวรรษ 1950 เป็นต้นมา
ความพิเศษ
ไนต์คลับหลายร้อยร้านในย่านนิโจเมะมีที่นั่งเปิดรับลูกค้าเพียงไม่ถึงสิบที่ และมักจะให้บริการแก่กลุ่มเฉพาะ ๆ ในวัฒนธรรมย่อยของเกย์ ในสังคมญี่ปุ่นซึ่งตามธรรมเนียมคาดหวังในประชากรแต่งงาน กลุ่ม LGBT ชาวญี่ปุ่นจำนวนมากเลือกที่จะแสดงออกถึงตัวตนทางเพศของตนอย่างลับ ๆ โดยนิรนามในคลับพิเศษในพื้นที่เช่นนิโจเมะ คลับต่าง ๆ จึงนิยมมี "ฉากกั้น" เพื่อสร้างความเป็นส่วนตัวแก่ลูกค้า ในย่านนิโจเมะมีบาร์ที่ให้บริการเป็นพิเศษแก่กลุ่มชุมชนหมี, บีดีเอสเอ็ม, ชายกล้ามล่ำ, ชายหนุ่ม, เลสเบี้ยนบุตช์แอนด์เฟ็ม ฯลฯ เจ้าของคลับจะเรียกว่า "มาสเตอร์" หรือ “มามะซัง” มีหน้าที่เรียกลูกค้าที่กำลังมองหาบริการเฉพาะของคลับตน และอาจถึงขั้นปฏิเสธการให้บริการหรือคิดค่าใช้จ่ายเพิ่มกับลูกค้าที่ตนไม่ได้ต้องการมากนัก (less-desired customers)
เดอะเจแปนไทมส์ รายงานไว้ในเดือนกุมภาพันธ์ 2010 ว่า ย่านนิ-โจเมะ กำลังอยู่ในระยะเสื่อมถอย โดยจำนวนของร้านกลางคืนที่มีกลุ่มเป้าหมายเป็นเกย์ลดจำนวนลงกว่าหนึ่งในสาม การเสื่อมลงของย่านนั้นเป็นผลมาการก่อสร้างรถไฟใต้ดินโตเกียวสายฟูกูโตชิงในบริเวณใกล้เคียง ซึ่งทำให้ที่ดินในแถบนี้ราคาสูงขึ้น และจากการแพร่หลายขึ้นของอินเทอร์เน็ต
ซ็อง ฮเย-ริม
ซ็อง ฮเย-ริม (24 มกราคม พ.ศ. 2480 – 18 พฤษภาคม พ.ศ. 2545) เป็นนักแสดงหญิงชาวเกาหลีเหนือ และเป็นอดีตอนุภริยาคนโปรดของคิม จ็อง-อิล
ประวัติ
ซ็อง ฮเย-ริมเกิดที่อำเภอชังนย็อน เกาหลีภายใต้การปกครองของญี่ปุ่น บิดาชื่อซ็อง ยู-กย็อง (성유경, 成有慶) กับมารดาชื่อคิม ว็อน-จู (김원주) มีพี่ชายชื่อซ็อง อิล-กี (성일기) และน้องสาวชื่อซ็อง ฮเย-รัง (성혜랑, 成蕙琅) เธอเข้าศึกษา ณ วิทยาลัยภาพยนตร์เปียงยาง (Pyongyang Movie College) แต่ลาออกในปีถัดมาเนื่องจากมีลูกกับอดีตสามี ภายหลังจึงลงเรียนใหม่จนสำเร็จการศึกษา ต่อมาก็มีผลงานภาพยนตร์ในปี พ.ศ. 2503 ทำให้เธอเป็นนักแสดงอันลือชื่อในช่วงนั้น มีผลงานภาพยนตร์ได้แก่เรื่อง อนจ็องรย็อง (온정령) และเรื่อง แพ็ก อิล-ฮง (백일홍)
ประวัติของเธอทีปรากฏส่วนใหญ่มาจากบันทึกของซ็อง ฮเย-รังน้องสาว ซึ่งคิม ย็อง-ซุนเพื่อนเก่าของเธอได้ตีพิมพ์หนังสือเรื่อง "ฉันคือเพื่อนของซ็อง ฮเย-ริม" (I Am Song Hye-rim's friend) และเปิดเผยว่าหลังพบความลับของซ็อง ฮเย-ริม เธอและครอบครัวถูกส่งเข้าสถานกักกันนาน 10 ปี อันส่งผลให้ลูกสาวของเธอเสียชีวิต ส่วนบิดามารดาถูกลักพาตัวไปและไม่เคยมีใครพบเจออีก สุดท้ายเธอจึงลี้ภัยไปประเทศเกาหลีใต้ในปี พ.ศ. 2546
ชีวิตส่วนตัว
ซ็อง ฮเย-ริมสมรสครั้งแรกกับรี พย็อง (리평, 李平) บุตรชายของรี กี-ย็อง (리기영, 李箕永) นักเขียนชาวเกาหลีเหนือ มีธิดาด้วยกันหนึ่งชื่อรี อก-ดล (리옥돌)
หลังจากที่เธอหย่าขาดกับอดีตสามีในปี พ.ศ. 2511 เธอเริ่มคบหากับคิม จ็อง-อิล ซึ่งเชื่อว่าเธอน่าจะเป็นอนุภริยาคนแรกของเขา ทั้งสองมีบุตรด้วยกันหนึ่งคนคือคิม จ็อง-นัม (김정남, 金正男) เมื่อปี พ.ศ. 2514 ซึ่งในระยะเวลาหนึ่งเขาเคยเป็นลูกรักของบิดา เรื่องการมีบุตรกับซ็อง ฮเย-ริมถูกคิม อิล-ซ็องเก็บเป็นความลับจนถึงปี พ.ศ. 2518
มรณกรรม
ช่วงปี พ.ศ. 2523 เป็นต้นมา ซ็อง ฮเย-ริมเดินทางไปที่มอสโกเพื่อหาหมอบ่อยครั้ง เคยมีรายงานว่าเธอเสียชีวิตในปี พ.ศ. 2539 แต่หน่วยข่าวกรองเกาหลีใต้ออกมาปฏิเสธ กระทั่งมีรายงานว่าเธอเสียชีวิตลงเมื่อวันที่ 18 พฤษภาคม พ.ศ. 2545 บางรายงานอ้างว่าเธอเสียชีวิตในมอสโก
เคน แชมร็อก
เคนเน็ธ เวย์น "เคน" แชมร็อก (Kenneth Wayne "Ken" Shamrock) (เกิด 11 กุมภาพันธ์ 1964) เป็นชาวอเมริกันศิลปินผสมการต่อสู้ที่สุดปแชมป์ (UFC) ของชาวนาและนักมวยปล้ำอาชีพ เขากลายเป็นหนึ่งในดาวที่ใหญ่ที่สุดในประวัติศาสตร์ของศิลปะการต่อสู้ผสมวัสดุบุหลังคากว่า 15 กิจกรรมหลักและกิจกรรมร่วมหลักใน UFC และความภาคภูมิใจปประชันระหว่างหลักสูตรของอาชีพของเขาและการตั้งค่าการบันทึกค่าใช้จ่ายต่อการดูจำนวนมากที่มีเขา การวาดภาพการใช้พลังงาน แชมร็อกเป็นที่ยอมรับอย่างกว้างขวางว่าเป็นตำนานและไอคอนในการเล่นกีฬาของศิลปะการต่อสู้แบบผสม แชมร็อกเป็นชื่อผู้ชายที่อันตรายที่สุดในโลกข่าวเอบีซีในสิทธิพิเศษ "โลกของสิ่งที่อันตรายมากที่สุด" ในช่วงต้นของอาชีพของเขา UFC ชื่อเล่นซึ่งได้ติดเป็นชื่อเล่นของเขา
แชมร็อกกลายเป็นที่รู้จักในช่วงต้นใน UFC สำหรับการแข่งขันของเขาด้วยรอยซ์เกรซี่ หลังจากที่ต่อสู้เพื่อวาดด้วยเกรซี่ใน Superfight สถาปนาเขากลายเป็นคนแรกแชมป์ UFC Superfight หลังจากเอาชนะแดนเวิร์นที่ UFC 6; ชื่อในที่สุดก็เปลี่ยนชื่อเป็นแชมป์ UFC เมื่อประเภทน้ำหนักที่ถูกแนะนำให้รู้จักกับ UFC เขายังเป็นคนแรกแชมป์วีคต่างประเทศในประเทศญี่ปุ่นชนะชื่อของกษัตริย์แห่ง Pancrase ในช่วงรัชสมัยของเขาในฐานะ UFC Superfight แชมป์เขาได้รับการยอมรับอย่างกว้างขวาง # 1 ผสมศิลปะศิลปินในโลก แชมร็อกยังได้รับการจัดอันดับโดยภายในวีคให้เป็นหนึ่งใน 10 อันดับแรกที่ยิ่งใหญ่ที่สุดผสมศิลปะการต่อสู้สู้ของเวลาทั้งหมด แชมร็อกเป็นผู้ก่อตั้งของถ้ำสิงโตผสมค่ายฝึกอบรมศิลปะการต่อสู้ นอกจากนี้เขายังเป็นพี่ชายลูกบุญธรรมเก่าของอดีต UFC แชมป์มิดเดิ้ลแฟรงก์แชมร็อก
นอกเหนือไปจากการผสมศิลปะอาชีพของเขาแชมร็อความสุขความสำเร็จอย่างมากในมวยปล้ำอาชีพในช่วงกรุของเขากับ WWF และ TNA ท่ามกลางรางวัลอื่นๆ เขาเป็นเวลาหนึ่ง NWA แชมป์โลกเฮฟวี่เวทครั้งเดียว wwf ทวีปแชมป์ครั้งเดียว wwf แท็กทีมแชมป์และ 1998 WWF กษัตริย์แห่งแหวน แชมร็อพาดหัวเหตุการณ์จ่ายต่อหลายมุมมองทั้ง WWF และ TNA
ถวิล รายนานนท์
พลเรือเอก ถวิล รายนานนท์ (4 พฤศจิกายน พ.ศ. 2454 – 27 ธันวาคม พ.ศ. 2526) เป็นนายทหารและนักการเมืองชาวไทย เคยดำรงตำแหน่งรัฐมนตรีประจำสำนักนายกรัฐมนตรีในสมัยรัฐบาลพลเอก เกรียงศักดิ์ ชมะนันทน์ และรัฐมนตรีช่วยว่าการกระทรวงกลาโหม
ประวัติ
พลเรือเอกถวิล รายนานนท์ เกิดเมื่อวันเสาร์ที่ 4 พฤศจิกายน พ.ศ. 2454 ที่อำเภอเขาย้อย จังหวัดเพชรบุรี เป็นบุตรของ นายร้อยเอก หลวงพลภัทรพิจารณ์ (ขำ รายนานนท์) และนางจันทร์ พลภัทรพิจารณ์
ครอบครัว
พลเรือเอกถวิล รายนานนท์ สมรสกับ หม่อมหลวงเพ็ญศรี รายนานนท์ ธิดาของ มหาอำมาตย์ตรี พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์) และคุณหญิงแฉล้ม อุดมพงศ์เพ็ญสวัสดิ์ (หม่อมราชวงศ์แฉล้ม อาภรณ์กุล) มีบุตรธิดาด้วยกัน 4 คน คือ
ถึงแก่อนิจกรรม
พลเรือเอกถวิล รายนานนท์ ถึงแก่อนิจกรรมด้วยระบบการทำงานของหัวใจล้มเหลวที่ โรงพยาบาลสมเด็จพระปิ่นเกล้ากรุงเทพมหานคร เมื่อวันอังคารที่ 27 ธันวาคม พ.ศ. 2526 รวมอายุได้ 72 ปี 1 เดือน 24 วัน มีพิธีพระราชทานเพลิงศพเมื่อวันที่ 9 เมษายน พ.ศ. 2527 ณ วัดธาตุทอง
แหล่งข้อมูลอื่น
[https://archive.org/details/925270000unse ที่ระลึกในงานพระราชทานเพลิงศพ พลเรือเอก ถวิล รายนานนท์ ม.ป.ช., ม.ว.ม., ท.จ.ว. ณ เมรุวัดธาตุทอง วันจันทร์ที่ 9 เมษายน พุทธศักราช 2527]
บาฮามุตลากูน
บาฮามุตลากูน (バハムートラグーン; Bahamut Lagoon) เป็นเกมเล่นตามบทบาททางยุทธวิธีจากประเทศญี่ปุ่นที่พัฒนาและเผยแพร่โดยบริษัทสแควร์สำหรับซูเปอร์แฟมิคอม และวางจำหน่ายเมื่อวันที่ 9 กุมภาพันธ์ ค.ศ. 1996
บาฮามุตลากูนได้วางจำหน่ายบนเวอร์ชวลคอนโซลที่ประเทศญี่ปุ่นเมื่อวันที่ 29 กันยายน ค.ศ. 2009 สำหรับเครื่องวี และในวันที่ 5 กุมภาพันธ์ ค.ศ. 2014 สำหรับวียู
รูปแบบการเล่น
รูปแบบการเล่นของบาฮามุตลากูนผสมการต่อสู้แบบวิดีโอเกมเล่นตามบทบาทตามกริด 2 มิติ เข้ากับการต่อสู้แบบผลัดกันเล่น ผู้เล่นมีความสามารถในการเลี้ยงและทำศึกมังกรเพื่อต่อสู้เคียงข้างกับตัวละครอื่น ๆ ของผู้เล่น ผู้เล่นมีกลุ่มของสี่ตัวละครในการต่อสู้ และผู้เล่นมีผู้นำกลุ่มที่แตกต่างกันหกคนที่พวกเขาสามารถเลือกได้ หัวหน้ากลุ่มแต่ละคนมีมังกรซึ่งสามารถพัฒนาเป็นประเภทต่าง ๆ ได้โดยป้อนอาวุธ, เกราะ, เครื่องประดับ และไอเทม การให้อาหารมังกรที่พวกมันชอบจะเพิ่มความภักดี และอาหารที่พวกมันไม่ชอบจะลดความภักดีลง แต่ผู้เล่นยังสามารถใช้อาหารที่มังกรไม่ชอบทำให้มังกรมีพลังมากขึ้น มังกรไม่ได้ถูกควบคุมโดยผู้เล่น แต่จะได้รับคำแนะนำทั่วไป เช่น “ไป!” หรือ “เดี๋ยวก่อน!”
โครงเรื่อง
ในโลกของโอเรลุส มีทวีปที่เรียกว่า "ลากูน" ลอยอยู่บนท้องฟ้า และสงครามกำลังคุกคามเมื่อราชอาณาจักรคาห์นาถูกรุกรานโดยจักรวรรดิแกรนเบลอส สิ่งนี้ทำให้กัปตันบีวแห่งหน่วยมังกรต่อสู้เพื่อขับไล่การรุกรานนี้ แต่หลังจากชัยชนะครั้งแรก คาห์นาถูกบุกรุก และบีว ตัวเอกเงียบของเกม ป็นผู้นำในการทัพต่อต้านจักรวรรดิแกรนเบลอส ส่วนในบทสนทนา ผู้เล่นสามารถเลือกระหว่างการตอบสนองที่จริงจังและประชดประชันเมื่อพูดในฐานะบีว
การพัฒนา
ทีมพัฒนาเกมประกอบด้วยสมาชิกหลักหลายคนจากวิดีโอเกมซีรีส์ไฟนอลแฟนตาซี รวมถึงผู้สร้างไฟนอลแฟนตาซีอย่างฮิโรโนบุ ซากางูจิ ในฐานะหัวหน้างาน, คาซูชิเงะ โนจิมะ ในฐานะผู้กำกับ และโมโตมุ โทริยามะ ในฐานะผู้วางแผนเหตุการณ์เรื่องราว ในการให้สัมภาษณ์ โมโตมุ โทริยามะ กล่าวว่าตอนที่เขาได้รับการว่าจ้างครั้งแรกจากสแควร์ซอฟต์ให้ทำงานในบาฮามุตลากูนใหม่ เกมดังกล่าวได้ถูกยกเลิกในที่สุด
การตลาด
บาฮามุตลากูนได้รับการเปิดตัวในญี่ปุ่นเมื่อตอนจบอายุขัยของซูเปอร์แฟมิคอม ซึ่งได้รับการเปิดตัวเมื่อ 9 กุมภาพันธ์ ค.ศ. 1996 บาฮามุตลากูนขายได้ 474,680 ชุดในประเทศญี่ปุ่นเมื่อ ค.ศ. 1996 ส่งผลให้เป็นเกมที่ขายดีที่สุดอันดับที่ 17 ของปีดังกล่าว เกมดังกล่าวได้รับการเผยแพร่อีกครั้งในเวอร์ชวลคอนโซลของนินเท็นโดเมื่อวันที่ 29 กันยายน ค.ศ. 2009 สำหรับระบบวี และอีกครั้งในวันที่ 5 กุมภาพันธ์ ค.ศ. 2014 สำหรับวียู
การตอบรับ
เมื่อเปิดตัว นักวิจารณ์สี่คนจากนิตยสารแฟมิซือได้ให้คะแนน 29 เต็ม 40
ในบทวิจารณ์ย้อนหลัง ฮาร์ดคอร์เกมมิง 101 ได้ยกย่องเกมอย่างมาก โดยเรียกเกมนี้ว่าเป็นส่วนหนึ่งของบริษัทสแควร์ “สมัยฟื้นฟูศิลปวิทยา” ในช่วงกลางคริสต์ทศวรรษ 1990 ด้วยตัวละครที่มีเสน่ห์, โครงเรื่องที่สอดคล้องกัน และรายละเอียดกราฟิกที่เป็น “ของจริง” ส่วนนินเท็นโดไลฟ์ ยังเรียกเกมนี้ว่า “สมบัติที่หายไป” และคร่ำครวญว่าไม่เคยมีการแปลเป็นภาษาอังกฤษอย่างเป็นทางการ อย่างไรก็ตาม ซิลิโคเนราตั้งข้อสังเกตว่าได้มีแฟนแปลภาษาอังกฤษอย่างไม่เป็นทางการในอีกหลายปีต่อมาสำหรับเกมนี้ และเว็บไซต์วันอัป.คอมได้กล่าวถึงเกมนี้ว่าเป็นหนึ่งในหกอันดับแรกของเกมที่ “ต้องเล่น” จากการนำเข้า โดยอ้างถึงเรื่องราวที่เหมาะสม, กราฟิกที่นุ่ม และรูปแบบการเล่นจำนวนมาก
ออล นิปปอน แอร์เวย์
ออลนิปปอนแอร์เวย์ (All Nippon Airways) หรือ บริษัท เดินอากาศเซ็งนิปปง มหาชนจำกัด หรือย่อว่า ANA เป็นสายการบินที่ใหญ่ที่สุดในประเทศญี่ปุ่น มีสำนักงานใหญ่อยู่ในกรุงโตเกียว ประเทศญี่ปุ่น  และมีท่าอากาศยานหลักนานาชาติคือ ท่าอากาศยานนานาชาตินาริตะ และ ท่าอากาศยานนานาชาติคันไซ (โอซากะใต้) และมีท่าอากาศยานหลักภายในประเทศคือ ท่าอากาศยานนานาชาติโตเกียว ท่าอากาศยานนานาชาติโอซากะ ท่าอากาศยานชูบุเซ็นแทรร์ (นาโงยะ) และ ท่าอากาศยานชินชิโตเซะ (ซัปโปโร)
ANA จัดตั้งขึ้นโดยการควบรวมของ แอร์นิปปอน (สายการบินภูมิภาค) และ แอร์เจแปน (ผู้ให้บริการเช่าเหมาลำ) และต่อมาในปี 2547 ANA ได้จัดตั้งสายการบินต้นทุนต่ำในนามของ แอร์เน็กซ์ (Air Next) เพื่อทำการบินจากท่าอากาศยานฟุกุโอกะ ซึ่งเริ่มทำการบินครั้งแรกในปี 2003 และในปีเดียวกันนั้น (2547) ANA ได้เป็นผู้ถืหุ้นหลักในสายการบินนะกะนิคอน แอร์ไลน์ เซอร์วิส (NAL) ซึ่งมีสำนักงานใหญ่ที่เมืองนาโงยะ และในปี 2003 ได้เปลี่ยนชื่อนะกะนิคอนฯ เป็น แอร์ เซ็นทรัล พร้อมทั้งย้ายที่ทำการไปยังท่าอากาศยานนานาชาติชูบุเซ็นแทรร์
ประวัติ
สายการบินนี้ก่อตั้งเมื่อวันที่ 27 ธันวาคม ค.ศ. 1952 ในนามของ นิปปอนเฮลิคอปเตอร์ แอนด์ แอร์โร่เพลน โดยมีชื่อย่อว่า NH เริ่มบริการเที่ยวบินเฮลิคอปเตอร์ครั้งแรกในเดือนกุมภาพันธ์ ค.ศ. 1953 โดยเป็นเที่ยวบินเช่าเหมาลำ และ 15 ธันวาคมปีเดียวกัน NH ได้ทำการบินในเที่ยวบินขนส่งสินค้า ระหว่างโอซากะและโตเกียวด้วยเครื่องบินรุ่น de Havilland Dove ต่อมาให้บริการเที่ยวบินผู้โดยสารในวันที่ 1 กุมภาพันธ์ ค.ศ. 1954 ในเส้นทางเดียวกัน และทำการเปลี่ยนอากาศยานเป็นรุ่น de Havilland Heron และได้ขยายเส้นทางการบินสู่คิวชู และ ซัปโปโร
ฟาร์อีสเทิร์นแอร์ไลน์ (Far Eastern Airlines) เป็นอีกสายการบินหนึ่งที่เป็นส่วนก่อตั้ง ANA โดย FEA ก่อตั้งขึ้นในวันที่ 26 ธันวาคม ค.ศ. 1952 ก่อนหน้า NH เพียงหนึ่งวัน แต่กระนั้นก็มิได้ทำการบินจนกระทั่งวันที่ 20 มกราคม ค.ศ. 1957 ในเที่ยวบินขนส่งสินค้า ระหว่างโอซากะและโตเกียว และใช้เครื่อง de Havilland Dove และขยายเส้นทางจากโตเกียวสู่ คาโกชิม่า
FEA ได้ควบรวมกิจการกับ NH ในวันที่ 1 ธันวาคม ค.ศ. 1957 และเปลี่ยนชื่อเป็น ออล นิปปอน แอร์เวย์ โดยสาหเตุที่เลือกชื่อนี้เพราะว่า คำว่า"เจแปนแอร์ไลน์" แม้จะเป็นชื่อสามัญ แต่ได้จดทะเบียนเป็นชื่อสายการบินไปแล้ว จนในที่สุดได้เลือกเอาชื่อ "ออล นิปปอน แอรเวย์" มาใช้อย่างเป็นทางการ
สำนักงานใหญ่
ออล นิปปอน แอร์เวย์มีสำนักงานใหญ่ตั้งอยู่ที่ชิโอโดเมะซิตี้เซ็นเตอร์ในเขตชิโอโดเมะในเขตมินาโตะ โตเกียว ประเทศญี่ปุ่น
จุดหมายปลายทาง
ออล นิปปอน แอร์เวย์มีเครือข่ายเส้นทางภายในประเทศที่กว้างขวางซึ่งครอบคลุมทั่วประเทศญี่ปุ่นตั้งแต่ฮกไกโดทางตอนเหนือไปจนถึงโอกินาวะทางตอนใต้ เครือข่ายเส้นทางระหว่างประเทศของเอเอ็มเอขยายไปถึงจีน เกาหลีใต้ อินเดีย เอเชียตะวันออกเฉียงใต้ แคนาดา สหรัฐอเมริกา เม็กซิโก ออสเตรเลีย และ ยุโรปตะวันตก